Գեներալ Մանվել Գրիգորյանի կալանքը 2 ամսով երկարաձգվել է։ Այս մասին հայտնել է Մանվել Գրիգորյանի պաշտպաններից Արսեն Մկրտչյանը, ում համար անհասկանալի է, թե ինչու են որոշ հասարակական հնչեղություն ունեցող քրեական գործերով այլ անձանց խափանման միջոց կալանավորումը փոխել, իսկ իր պաշտպանյալի դեպքում՝ ոչ․ «Սա օրենքի հետ, իրավակիրառ պրակտիկայի հետ կապ չունեցող լուծումներ են, գնահատական չես կարող տալ։ Ես չունեմ այդ հարցի պատասխանը՝ ուրիշների դեպքում ինչու այդպես, մեր դեպքում այսպես։ Ես կարծում եմ՝ ստեղ անձնավորված մոտեցում կա, դատավորները անկախ չեն՝ իմ տպավորությամբ կաշկանդված են որոշակի պաշտոնատար անձանցից»։